CELEX: C2006/224/41
Language: sk
Date: 2006-09-16 00:00:00
Title: Vec C-281/06: Návrh na začatie prejudiciálneho konania, ktorý podal Bundesfinanzhof (Nemecko) 28. júna 2006 – Hans-Dieter a Hedwig Jundt/Finanzamt Offenburg

16.9.2006   
            
            
               SK
            
            
               Úradný vestník Európskej únie
            
            
               C 224/22
            
         Návrh na začatie prejudiciálneho konania, ktorý podal Bundesfinanzhof (Nemecko) 28. júna 2006 – Hans-Dieter a Hedwig Jundt/Finanzamt Offenburg
   (Vec C-281/06)
   (2006/C 224/41)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobcovia: Hans-Dieter a Hedwig Jundt
   
      Žalovaný: Finanzamt Offenburg
   Prejudiciálne otázky
   
               1.
            
            
               Má sa článok 59 Zmluvy o založení Európskeho spoločenstva v pôvodnom znení (teraz článok 49 Zmluvy o založení Európskeho spoločenstva nové znenie) vykladať v tom zmysle, že do rozsahu jeho ochrany spadá aj vykonávanie učiteľskej činnosti popri zamestnaní v službách alebo z poverenia verejnoprávnej právnickej osoby (univerzity), pričom sa za túto činnosť ako kvázi čestnú činnosť poskytne iba náhrada nákladov?
            
         
               2.
            
            
               V prípade kladnej odpovede na prvú otázku: Je obmedzenie slobody poskytovania služieb, ktoré spočíva v tom, že náhrady sú oslobodené od dane iba vtedy, pokiaľ sú vyplácané vnútroštátnou verejnoprávnou právnickou osobou (tu: § 3 bod 26 zákona o dani z príjmu), odôvodnené tým, že vnútroštátne daňové zvýhodnenie je legitimované iba činnosťou v prospech domácej verejnoprávnej právnickej osoby?
            
         
               3.
            
            
               V prípade zápornej odpovede na druhú otázku: Má sa článok 126 Zmluvy o založení Európskeho spoločenstva v pôvodnom znení (teraz článok 149 Zmluvy o založení Európskeho spoločenstva nové znenie) vykladať v tom zmysle, že je prípustná taká daňová úprava, pomocou ktorej sa doplňuje tvorba vzdelávacieho systému (ako tu § 3 bod 26 zákona o dani z príjmu), a to s ohľadom na existujúcu zodpovednosť členských štátov za tento systém?